**NADNEVAK: 27.04.2020. (Ponedjeljak)**

 **HRVATSKI JEZIK: UDŽBENIČKI KOMPLET Zlatna vrata 4**

**Književnost: Književne vrste**

 Dragi moji učenici.

Dobar vam dan .

**OSČ – OSTAVI SVE I ČITAJ!**

Odaberi tekst koji ćeš čitati. Posluži se knjigama i časopisima. Smjesti se ondje gdje ćeš se ugodno osjećati i nesmetano čitati.

Nadam se da ste me poslušali.

Sada odgovorite na moja pitanja potpunom rečenicom u bilježnicu.

Što si pročitala /pročitao?

Zašto si baš to izabrala /izabrao?

O čemu govori?

Jesi li zadovoljna / zadovoljan svojim izborom?

Bi li komu od svojih prijateljica / prijatelja preporučila / preporučio tekst koji si čitala / čitao?

Kojoj književnoj vrsti pripada?

Danas ćemo se prisjetiti književnih vrsta koje smo učili .Otvorite čitanku na strani 172. i 173.

Imamo umnu mapu. Promotrite je i uočite obilježja književnih vrsta ( Bajke- imaju sretan završetak, stvarne i nestvarne događaje, stvarne i nestvarne likove, započinju s Bio jednom…Basna - ima pouku, likovi su životinje koje imaju ljudske osobine, Igrokaz - ….)

Napišite naslov u bilježnicu

 Književne vrste

Književne vrste: pjesme, bajke, basne, pripovijetke, dječji roman, igrokaz.

Napišite po jedan naslov za svaku književnu vrstu koju si pročitala / pročitao i koja vam je bila najljepša.

Ovako:

Bajka : Ivica i Marica

Pripovijetka:

 Za domaću zadaću nacrtaj umnu mapu **Književne vrste** . Koristi papir formata A 4. Posluži se umnom mapom iz udžbenika na strani 172. 173. Radi sama /sam.

Budi uredna/uredan , točan /točna , potrudi se da umna mapa bude pregledna.

Iz ovoga rada možeš dobiti lijepu ocjenu.

Sretno.

Fotografiraj svoj uradak / samo umnu mapu i pošalji učiteljici u virtualnu učionicu u privatne poruke do utorka 28.04.2020. do 12: 00 sati.

**PRILAGOĐENI PROGRAM: Radi isti zadatak kao i prijatelji.**

**MATEMATIKA: UDŽBENIČKI KOMPLET Moj sretni broj 4**

Draga djeco.

Danas ćemo uvježbavati dijeljenje višeznamenkastog broj jednoznamenkastim brojem pisanim putem.

Napiši naslov u bilježnicu , a potom slijedeće zadatke riješi u bilježnicu.

**Pisano dijeljenje višeznamenkastog broja jednoznamenkastim brojem -ponavljanje**

 Podijeli zadane brojeve skraćenim postupkom. Umnoške poredaj po veličini, počevši od najmanjeg. **Znači, skraćenim postupkom pisanog dijeljenja. Rezultat provjeri množenjem.**

1. ) 24 681 : 3 = 45 540 : 5 = 64 874 : 9 =

2. ) Udaljenost između dva grada je 28 735 km. Izračunaj petinu puta.

Račun:

Odgovor:

3. Izračunaj broj 8 puta manji od 58 376.Račun provjeri množenjem.

Račun:

Provjera:

**PRILAGOĐENI PROGRAM:**

1. **Riješi zadatke u bilježnicu postupkom pisanog dijeljenja. Rezultat provjeri množenjem.**

**D J D J PROVJERA: 23 x 3**

**6 9 : 3 = 2 3**

 **- 6**

 **0 9**

 **- 9**

 **0**

**44 :2 =**

**64:2 =**

**546: 3 =**

**8537 : 5 =**

Fotografiju riješenih zadataka pošalji u virtualnu učionicu u privatne poruke učiteljici do utorka 28.04.2020. do 12:00 sati.

NAPOMENA: OBAVEZNO POGLEDATI NASTAVU NA TREĆEM / Matematika -pisano dijeljenje

**PRIRODA I DRUŠTVO: UDŽBENIČKI KOMPLET Eureka !4**

Draga djeco.

Na prošlom satu smo upoznali život divljih i pitomih životinja i kućnih ljubimaca. Svim je životinjama za život potrebna hrana.

Prisjetite se kako smo podijelili životinje s obzirom na način prehrane? ( biljožderi, mesožderi, svežderi)

Otvorite udžbenik na 34. strani i odgovorite mi na pitanje: Zašto sve prikazane životinje za stolom ne mogu jesti jednaku hranu? Objasni.

Danas ćemo naučiti kako su biljke i životinje povezane.

Na primjeru u udžbeniku na strani 34. i 35. uočite važnost biljaka za život živih bića te povezanost biljaka i životinja s obzirom na hranu i disanje.

Sva živa bića su međusobno povezana, tj. ovisna o drugima.

Znači, biljke iz tla uzimaju vodu i mineralne tvari. Iz zraka uzimaju plin ugljikov dioksid.

Od vode i ugljikova dioksida, uz pomoć Sunčeve svjetlosti , u zelenim listovima biljke stvaraju hranu. Ona im je potrebna za život. Pri tome biljke proizvode i plin kisik.

**Kisik je za disanje potreban i biljkama, i životinjama i ljudima.**

Živa bića izdišu ugljikov dioksid, koji biljke ponovno iskorištavaju da bi proizvele hranu i kisik.

**Biljke su hrana nekim životinjama. I neke životinje služe kao hrana drugim životinjama**.

Svi organizmi kad uginu, bivaju razgrađeni do tvari koje biljke uzimaju iz tla i koje im trebaju za život.

**SVE BILJKE I ŽIVOTINJE KOJE ŽIVE NA ISTOM PODRUČJU ČINE ŽIVOTNU ZAJEDNICU TOG PODRUČJA**

 Napiši naslov u bilježnicu i prepiši plan ploče

 **Povezanost biljaka i životinja**

* **Životinje i biljke međusobno su ovisne jedne o drugima.**
* **Životinje ne mogu živjeti bez biljaka, a biljke bez životinja.**
* **Sve biljke i životinje koje žive na istom području međusobno su povezane i čine ŽIVOTNU ZAJEDNICU.**
* **Kako biste lakše razumjeli hranidbeni lanac i životnu zajednicu ukucajte na google Hranidbeni lanac , životna zajednica prezentacija- otvorit će vam se Škola za život to jest Nastava na Trećem datum 6.04.2020.**

Sada ponovi što je životna zajednica i hranidbeni lanac kroz kviz na poveznici

[https://wordwall.net/hr/resource/1492045/priroda-i-dru%c5%a1tvo/%c5%beivot-biljke-%c5%beivot-%c5%beivotinja-me%c4%91usobna](https://wordwall.net/hr/resource/1492045/priroda-i-dru%C5%A1tvo/%C5%BEivot-biljke-%C5%BEivot-%C5%BEivotinja-me%C4%91usobna)

 **PRILAGOĐENI PROGRAM radi isto što i prijatelji.**

**Dopunska nastava iz hrvatskog jezika**

Danas ćemo vježbati izgovor i pisanje slova /glasova č,ć,đ,dž uz pomoć igre Udari krticu.

**wordwall.net/hr/resaurce/486707/hrvatski-jezik/č-ć-dž-đ**

**Dopunski sat dopunske nastave iz matematike.**

**Pisano dijeljenje.**

**Gradivo trećeg razreda. Prisjetimo se postupka pisanog dijeljenja.**

**Što je dijeljenje. Uzastopno oduzimanje istog broja.**

**24 : 2 =**

**24 – 2=22 18 – 2=16 12- 2= 10 6 – 2 = 4**

**22 – 2=20 16 – 2=14 10 – 2= 8 4 – 2 = 2**

**20 – 2=18 14 – 2 = 12 8 – 2 = 6 2 – 2 = 0**

 **24: 2 = 12**

**-2**

 **04**

**Zadatke ćeš rješavati u bilježnicu. Kada zavrtiš kotač zapišeš zadatak u bilježnicu i rješavaš ga na prikazani način pisanim dijeljenjem.**

**Zavrti kotač na poveznici:**

<https://wordwall.net/hr/resource/1453850/matematika/pisano-dijeljenje>